**A dékáni utasítás melléklete**

**MNB Kiválósági Ösztöndíj**

***Pályázati felhívás a 2021/22-es tanévre***

Az MNB Társadalmi Felelősségvállalási Stratégiája alapján aktív szerepet vállal a közgazdasági értékteremtésben, aminek keretében „MNB kiválósági ösztöndíj” elnevezéssel ösztöndíj programot támogat. A program keretében a Budapesti Műszaki és Gazdaságtudományi Egyetemmel kötött támogatási szerződés alapján az alábbiakban meghatározott feltételekkel lehet pályázatokat benyújtani a 2021/22-es tanévre vonatkozó kiválósági ösztöndíj elnyerésére:

1. A támogatni kívánt hallgatók száma: 46 fő alapképzésben és 8 fő mesterképzésben tanulmányokat folytató hallgató. Az alap- és mesterképzésben részt vevő hallgatók pályázatai elkülönítve kerülnek értékelésre.
2. Az ösztöndíj mértéke: 50.000Ft/hó/hallgató tíz hónapnak megfelelő időtartamra.

**Jelentkezési feltételek**

1. Ösztöndíjban részesülhetnek az alábbi szakok hallgatói:
   1. Alapképzés: *Alkalmazott közgazdaságtan, Gazdálkodási és menedzsment, Nemzetközi gazdálkodás, Pénzügy és számvitel*
   2. Mesterképzés: *Biztosítási és pénzügyi matematika, Gazdaság- és pénzügy-matematikai elemzés, Közgazdasági elemző, Közgazdálkodás és közpolitika, Master of Business Administration, Nemzetközi gazdaság és gazdálkodás, Pénzügy, Regionális és környezeti gazdaságtan, Számvitel, Vállalkozásfejlesztés Vezetés és szervezés*
2. Azon hallgatók pályázhatnak állampolgárságtól függetlenül, akik:
   1. a fent felsorolt alap- és mesterszakok nappali munkarendű, aktív hallgatói jogviszonnyal rendelkező állami ösztöndíjas vagy önköltséges finanszírozási formában tanuló hallgatói,
   2. nem részesülnek Stipendium Hungaricum ösztöndíjban,
   3. legalább két félévet teljesítettek és az utolsó két aktív félévben legalább 54 kreditet megszereztek (ettől eltérést az MNB Társadalmi kapcsolatokért felelős igazgatóság, Oktatási főosztálya a felsőoktatási intézmény ezirányú kérelmére engedélyezhet, amennyiben a hallgató kiváló tanulmányi és tudományos eredményei mellett a kevesebb kredit megszerzésére méltányolható okból került sor, például a hallgatónak azért nincs lehetősége a megadott mennyiségű kredit megszerzésére, mert a korábbi évek mintatanterven felüli túlteljesítése miatt nincs elegendő számú felvehető tárgy),
   4. akik a szakon előírt mintatanterv összes kreditjeinek időarányosan legalább 90%-át teljesítették,
   5. kitöltik és a pályázattal együtt benyújtják az MNB adatvédelmi nyilatkozatát, továbbá
   6. az előző két egymást követő, lezárt, aktív félév átlagában a megszerzett érdemjegyek kreditekkel súlyozott számtani átlaga legalább 4,00 és a legutóbbi két félévben tudományos, illetve egyéb szakmai munkát végeztek. A GTK saját hatáskörben dönthet úgy, hogy eltekint a tudományos és közéleti tevékenységtől; amennyiben a hallgató tanulmányi teljesítménye kiemelkedő és ezzel nem zár ki más ösztöndíjast,
   7. vállalják, hogy az MNB által rendezett Kiválósági oklevél átadó konferencián személyesen megjelennek.
3. További feltételek:
   1. Amennyiben a hallgató – a képzési időnek megfelelően – páratlan tanulmányi félévben (tehát a 2021/22. tanév első félévének végén) fejezi be tanulmányait, abban az esetben jogosult továbbra is az ösztöndíjra, ha tanulmányait a következő félévben sikeres felvételi eljárást követően ugyanazon felsőoktatási intézmény egy, az ösztöndíjprogram által támogatott mesterképzési szakán folytatja.
   2. A hallgató nem jogosult a 2. (tavaszi) féléves ösztöndíj támogatására, ha a 2021/2022. tanév őszi félévében a felvett valamennyi tantárgyát nem teljesítette, ide nem értve a mintatanterven felül felvett, de nem teljesített tantárgyakat.
   3. Amennyiben a hallgató – a képzési időnek megfelelően – páratlan tanulmányi félévben (tehát a 2021/2022. tanév első félévének végén) fejezi be tanulmányait vagy egyéb más ok miatt megszakítja tanulmányait és nem folytatja az ösztöndíjprogram által támogatott másik alap- vagy mesterképzési szakon sem, így részére a továbbiakban nem jár ösztöndíj, a BME jogosult – ismételt pályázat kiírása nélkül – a kiesett hallgató(k) helyét feltölteni a pályázati feltételeknek megfelelő hallgatók közül a pályázati rangsorban következővel. A pályázó számára az így elnyert ösztöndíj csak a 2. (tavaszi) félévre folyósítható.
   4. Amennyiben a hallgató jogviszonya megszűnik vagy szünetel, számára az ösztöndíj tovább nem folyósítható.
   5. Az ösztöndíjat elnyert hallgató nem zárható ki a Nemzeti Felsőoktatási Ösztöndíj és a tanulmányi ösztöndíj támogatásából.

**A pályázat összeállítása, a benyújtás határideje**

1. A pályázatot a pályázati kiírás mellékletében foglalt pályázati adatlap kitöltésével a Dékáni Hivatalban (1117 Budapest, Magyar tudósok körútja 2. Q épület A szárny 4. emelet 408., Kochné Oláh Adrienn) kell benyújtani 2 eredeti példányban, a dékánnak címezve egy borítékba helyezve. A pályázathoz mellékelni kell a pályázati feltételeknek való megfelelést tanúsító dokumentumokat vagy azok másolatait.
2. A pályázatnak tartalmaznia kell a kitöltött és aláírt Pályázati adatlapot, melyen a pályázó:
   * megadja azonosító adatait, felsorolja tudományos és közéleti tevékenységeit
   * nyilatkozik arról, hogy az ösztöndíj tanulmányi feltételeit maradéktalanul teljesíti;
   * nyilatkozik arról, hogy az MNB Kiválósági Ösztöndíj pályázat feltételeit megismerte, az abban foglaltakat elfogadja, valamint azokat magára nézve a pályázati eljárás és a pályázat elnyerése esetén az ösztöndíj folyósítása során mindvégig kötelezőnek ismeri el;
   * hozzájárulását adja a pályázata elbírálásához és az ösztöndíj folyósításához szükséges személyes adatainak a Kar és az MNB általi kezeléséhez.
3. A pályázathoz csatolni kell az eredeti Jogviszony-igazolást és a hivatalos aláírt igazolást az utolsó két aktív félév teljesített tárgyairól és félévi súlyozott átlageredményéről (KTH-tól kérhető)
4. A pályázathoz csatolni kell a kitöltött és aláírt Tantárgyellenőrző lapot (gtk.bme.hu oldalról letölthető)
5. A pályázathoz csatolni kell az előző két egymást követő lezárt, aktív félévben végzett tudományos és közéleti tevékenységet igazoló dokumentumokat (ld. a pályázati kiírás melléklete: ’Igazolások’)
6. A pályázatnak tartalmaznia kell az Adatkezelési nyilatkozatot, mely szerint a hallgató hozzájárulását adja adatainak átadásához a Magyar Nemzeti Bank Oktatási Főosztálya részére.
7. A pályázatok leadásának határideje: ***2021.október 4. napján 12 óra***.
8. A pályázat leadása után hiánypótlásra nincs lehetőség.
9. A pályázatról további felvilágosítás: Kochné Oláh Adrienn, tanulmányi ügyintéző, [olah.adrienn@gtk.bme.hu](mailto:olah.adrienn@gtk.bme.hu)

**A pályázatok értékelése**

1. A beérkezett pályázatok rangsorolása során az eredményben 50%-os súllyal kerül beszámításra a tanulmányi teljesítmény, 40%-os súllyal a tudományos tevékenység és 10%-os arányban a közéleti, közösségi tevékenység.
2. Tudományos tevékenységnek minősülnek a tudományos publikációk, a tudományos diákköri dolgozatok, a nemzetközi és hazai versenyeken való részvétel és szakkollégiumi tevékenység.
3. A pályázatokat egy három főből álló bizottság értékeli, melynek tagjai a BME GTK oktatási ügyekért felelős dékánhelyettese, a tudományos és innovációs ügyekért felelős dékánhelyettes és a Kari Hallgatói Képviselet képviselője.
4. A tanulmányi teljesítmény pontozása: tanulmányi átlag alapján, max. 50 pont szerezhető, vagyis az utolsó két lezárt, aktív félévben a megszerzett érdemjegyek kreditekkel súlyozott számtani átlagának az átlagát nézve 4,00-tól számítva 0,2 századonként jár 1 pont. Pl: 4,02 átlag 1 pont, 4,10 átlag 5 pont. 4,50 átlag 25 pont.
5. A tudományos, szakmai és közéleti tevékenység pontozásának rendjét az alábbi táblázatok tartalmazzák. Pontegyenlőség esetén a tanulmányi teljesítmény dönt a rangsorolás során.

**Tudományos, szakmai tevékenységek pontozása**

|  |  |  |
| --- | --- | --- |
|  | **Pont** | **Tevékenységenként** |
| más ösztöndíjról szóló igazolás | 0 | pont |
| helyi/egyetemi verseny részvétel | 2 | pont/részvétel |
| helyi/egyetemi verseny helyezés (1-3) | 10 | pont/helyezés |
| országos tanulmányi verseny és/vagy esettanulmányi verseny részvétel | 4 | pont/részvétel |
| országos tanulmányi verseny és/vagy esettanulmányi verseny helyezés (4-10) | 10 | pont/helyezés |
| országostanulmányi verseny és/vagy esettanulmányi verseny helyezés (1-3) | 20 | pont/helyezés |
| OTDK nevezés, részvétel | 6 | pont/nevezés és/vagy részvétel |
| OTDK különdíj | 30 | pont/helyezés |
| OTDK helyezés (1-3) | 40 | pont/helyezés |
| TDK helyezés (1-3) | 20 | pont/helyezés |
| TDK nevezés, részvétel | 3 | pont/nevezés és/vagy részvétel |
| tantervben szereplő szakmai gyakorlat teljesítése | 2 | pont/félév |
| részvétel egyetemi vagy kari szakmai programokban | 6 | pont/félév |
| Nyári Egyetem részvétel | 6 | pont/nyári egyetem |
| egyetemi mentorcsoport tagság | 2 | pont/félév |
| Egyetemi vagy külsős (az Egyetem által elfogadott) szakmai workshop részvétel | 2 | pont/workshop |
| szakmai diákszervezeti tagság (extrakurrikuláris kurzus teljesítése nélkül) | 2 | pont/félév |
| szakkollégiumi tagság (beleértve a tárgyfélévben esedékes extrakurrikuláris egész féléves kurzus teljesítését) | 6 | pont/félév |
| szakkollégiumi tisztség (a tagságért járó pontszámon felül) | 4 | pont/félév |
| szakkollégiumi kurzus szervezése (a tagságért járó pontszámon felül) | 4 | pont/kurzus |
| szakkollégiumi vitaest/előadás szervezője/főszervezője | 2 | pont/esemény |
| extrakurrikuláris (tanterven felüli) kurzus teljesítése, extrakurrikuláris certificate (-1 ponttal kevesebb, ha a certificate sima kurrikuriális) | 2-4-6 | pont/kurzus (képzés hosszától függően, 3 pont jár a legalább 1 félévig tartó kurzusra) |
| egyetemi szakmai rendezvény támogatása, szervezése, főszervezése, Felvételi Bizottság hallgatói tagja | 2-4-6 | pont/rendezvény, az ellátott munka függvényében |
| A-B kategóriás hazai vagy A-B-C kategóriás nemzetközi folyóirat cikk első szerzője | 40 | pont/cikk |
| A-B kategóriás hazai vagy A-B-C kategóriás nemzetközi folyóirat cikk szerzője | 30 | pont/cikk |
| C kategóriás hazai vagy D kategóriás nemzetközi folyóirat cikk első szerzője | 30 | pont/cikk |
| C kategóriás hazai vagy D kategóriás nemzetközi folyóirat cikk szerzője | 20 | pont/cikk |
| D kategóriás hazai vagy konferenciakötet | 10 | pont/cikk |
| szabadlaom, újítás | 1-15 | pont |
| hazai vagy nemzetközi publikáció | 1-10 / 10-20 | pont/publikáció összesen max 20 pont szerezhető |
| tudományos egyesületben végzett munka | 1-10 | pont |
| kollégiumi szakmai körben végzett munka | 1-15 | pont |
| demonstrátori, tanszéki tudományos munka | 1-5 | pont |
| oktatás a reguláris képzésben | 10 | pont/félév |
| nyelvvizsga szerzése a vizsgált 2 félévben az adott szak KKK-ban előírtakon felül az alábbiak szerint: Minden felsőfokú C típusú általános vagy szakmai nyelvvizsgáért 6 pont Minden középfokú C típusú szakmai nyelvvizsgáért 5 pont Minden középfokú C típusú általános nyelvvizsgáért 3 pont Minden felsőfokú A vagy B típusú nyelvvizsgáért (ha nincs e nyelvből C típusú nyelvvizsgája a pályázónak) 2 pont Minden középfokú A vagy B típusú nyelvvizsgáért (ha nincs e nyelvből C típusú nyelvvizsgája a pályázónak) 1 pont Minden alapfokú C típusú nyelvvizsgáért 1 pont Egy-egy nyelvből csak a legmagasabb pontszám számolható. Nyelvvizsgáért összesen maximum 10 pont adható. | 10 | max pont |
| egyéb tudományos vagy szakmai tevékenység | 1-5 | pont/tevékenység |

**Közéleti tevékenységek pontozása**

|  |  |  |
| --- | --- | --- |
|  | **Pont** | **Tevékenységenként** |
| HÖK középvezető/felsővezető | 5-10 | pont |
| Szakkollégiumi, diákszervezeti tagság/vezetőségi pozíció betöltése | 4-6 | pont |
| Kiemelkedő sporttevékenység (országos és/vagy nemzetközi sportversenyen való részvétel) | 4-10 | pont/eredmény |
| Diákköri/HÖK vagy egyéb nem szakmai, tudományos konferencia részvétel | 3 | pont/részvétel |
| a felsőoktatási intézmény rendezvényeinek lebonyolításában történő segítségnyújtás, konferencia szervezésben való részvétel | 1-5 | pont/rendezvény |
| központi és/vagy helyi szerv részére teljesített önkéntes munka (pld. sport események, helyi vagy központi szervezésű rendezvények lebonyolításában való önkéntes részvétel, alapítványi segítség stb) | 1-6 | pont/félév |
| karitatív szervezetnél vállalt önkéntes munka | 1-6 | pont/félév |
| Egyéb kiemelkedő társadalmi, szociális, kulturális tevékenység | 1-4 | pont/félév |
| egyéb egyetemi közéleti tevékenység | 1-5 | pont |

**Egyéb rendelkezések**

A pályázatok összeállításánál e pályázati kiírás és az MNB és a BME között létrejött szerződés alapján a BME GTK dékánja által kiadott, a Magyar Nemzeti Bank által adományozott ösztöndíjak odaítélési rendjéről szóló dékáni utasítás szabályai szerint kell eljárni. A dékáni utasításban nem szabályozott kérdésekben az MNB és a BME közötti támogatási szerződésben foglaltak az irányadóak.

**Mellékletek**

1. Pályázati adatlap
2. Igazolások
3. Adatkezelési nyilatkozat
4. **számú melléklet: Pályázati adatlap**

**PÁLYÁZATI ADATLAP: MNB Kiválósági Ösztöndíj pályázat**

Név: ……………………………………………………………….

Neptun kód: …………………………………………………..

Lakcím: …………………………………………………………..

Szak, képzéskód: .……………………………………………

Képzés kezdete: ………………………………………………

E-mail cím: ………………………………………………………

Tudományos és közélet tevékenységek felsorolása (a táblázat szükség esetén bővíthető):

|  |  |  |
| --- | --- | --- |
| **Tevékenység megjelölése** | **Tudományos vagy közéleti? (T/K)** | **Mikor végezte?[[1]](#footnote-1)** |
|  |  |  |
|  |  |  |
|  |  |  |
|  |  |  |

Nyilatkozom arról, hogy

* az MNB Kiválósági Ösztöndíj tanulmányi feltételeit maradéktalanul teljesítem;
* az MNB Kiválósági Ösztöndíj pályázat feltételeit megismertem, az abban foglaltakat elfogadom, valamint azokat magamra nézve a pályázati eljárás és a pályázat elnyerése esetén az ösztöndíj folyósítása során mindvégig kötelezőnek ismerem el;
* hozzájárulok a személyes adataim pályázati eljárás céljából történő kezeléséhez, valamint az MNB részére a pályázat és az elnyert ösztöndíj ellenőrzéséhez és elszámolásához szükséges átadásához, beleértve az ösztöndíjról szóló oklevél ünnepélyes átadásához az e-mail címem az MNB általi kapcsolatfelvételhez.

Budapest, 2021………………….

……………………………………………

Aláírás

Mellékletek:

1) Eredeti Hallgatói Jogviszony-igazolás (KTH-tól)

2) Hivatalos aláírt igazolás az utolsó két aktív azaz a 2019/20-as tanév 1-2. félév teljesített tárgyairól és félévi súlyozott átlageredményéről (KTH-tól)

3) Kitöltött és aláírt tantárgyellenőrző lap (gtk.bme.hu oldalról letölthető)

4) …. db. igazolás a fentiekben felsorolt tudományos, és/vagy közéleti tevékenységekről

1. **számú melléklet: Igazolások**

A pályázathoz szükséges leadni a kitöltött **Pályázati Adatlapot** és a szükséges igazolásokat, amelyeken a pályázó megjelöli, hogy mely kategóriákban számít pontszámra.

Az igazolások mindegyikének a **pályázati feltételek** **releváns időszakára** kell vonatkoznia.

Ha a hallgató publikált vagy kutatást végzett, a pályázathoz szükséges csatolni egy min. 1 max. 3 oldalas kivonatot, amelyben részletezi a munkáját.

Amennyiben a hallgató valamely konferencián előadást tartott, úgy szükséges 1-3 oldalban részleteznie, hogy azt milyen nyelven és témában tette. A szakkollégiumi szakmai tevékenység igazolására szükséges a szakkollégium elnöke által kiállított **„Igazolás szakkollégiumi szakmai tevékenységről”**, melyben tételesen részletezi és értékeli a pályázó által a tárgyidőszakban végzett szakmai munkát.

A szakkollégiumi közösségi tevékenység igazolására szükséges a szakkollégium elnöke által kiállított **„Igazolás szakkollégiumi közösségi tevékenységről**”, melyben tételesen részletezi és értékeli a pályázó által a tárgyidőszakban végzett közösségi munkát. Szakkollégiumi tagság önmagában, tevékenységek nélkül nem ér pontot.

**TDK, OTDK részvétel**re csak akkor adható pont, ha az adott versenyen helyezést nem ért el, ill. Különdíjat nem kapott a pályázó.

**Diákszervezeti tagság** esetén szükséges a diákszervezet vezetője által kiállított „Igazolás közösségi tevékenységről”, mely részletezi és értékeli a pályázó által elvégzett közösségi munkákat, tevékenységeket, és a tagság időtartamát.

**Versenyeredmények** esetében a pályázónak csatolnia kell az oklevél fénymásolatát és a versenykiírást (weblap cím vagy papíralapú formában).

1. **számú melléklet: Adatkezelési nyilatkozat**

**HALLGATÓI NYILATKOZAT**

Alulírott ………………………………………………………………, mint a Magyar Nemzeti Bank Kiválósági Ösztöndíjának támogatottja hozzájárulok, hogy a következő adataim:

- Név: ……………………………………………………………

- Lakcím: ……………………………………………………...……

- E-mail cím: ………………………………………………..…………

a Magyar Nemzeti Bank (MNB) Oktatási igazgatósága részére megadásra kerüljenek.

A hozzájárulás célja a Kiválósági Ösztöndíjprogramban résztvevő hallgatókkal való kapcsolattartás, ösztöndíjról szóló ünnepélyes oklevél átadása, az MNB, valamint a Pallas Athéné Közgondolkodási Program oktatási programjairól, képzéseiről szóló tájékoztatás, továbbá az oklevél átadó ünnepségen készült kép- és hangfelvétel Kiválósági Ösztöndíjprogramhoz kapcsolódó promóciós célú felhasználása.

…………….…………, 2021. …………………… ………………………………………………………….

Kérvényező aláírása

………………………………………………………………….

Kérvényező nyomtatott neve

**ADATVÉDELMI TÁJÉKOZTATÓ**

Az MNB Kiválósági Ösztöndíjprogramjával kapcsolatban rögzített személyes adatokat az Európai Parlament és Tanács a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679. számú rendeletének és az információs önrendelkezési jogról és az információszabadságról szóló 2011. évi CXII. törvénynek megfelelően tárolja és kezeli az alábbiak szerint.

**Adatkezelő**:

Magyar Nemzeti Bank

Székhelye: 1054 Budapest, Szabadság tér 9.

Levelezési címe: 1850 Budapest

Telefon: 06 1 428 2600

**Az adatkezelés célja és a kezelt adatok köre**:

Az adatkezelés célja a Kiválósági Ösztöndíjprogramban résztvevő hallgatókkal való kapcsolattartás, az ösztöndíjról szóló ünnepélyes oklevél átadása, az MNB, valamint a Pallas Athéné Közgondolkodási Program oktatási programjairól, képzéseiről szóló tájékoztatás, továbbá az oklevél átadó ünnepségen készült kép- és hangfelvétel Kiválósági Ösztöndíjprogramhoz kapcsolódó promóciós célú felhasználása. Ebből a célból az MNB a hallgató által a hallgatói nyilatkozatban megadott adatokat kezeli, ezek: név, lakcím, e-mail cím, a rendezvényen készült kép, illetve hangfelvétel.

**Az adatkezelés jogalapja**:

Az adatok kezelésének jogalapja a pályázatot benyújtó személy – jelen tájékoztató ismeretében tett – egyértelmű hozzájárulása.

**Az adatkezelés ideje**:

Az adatokat az MNB 5 évig vagy az érintett törlésre irányuló kérelméig kezeli.

**Az adatokhoz való hozzáférés és az adattovábbítás:**

Az adataihoz a feladataik ellátása érdekében az MNB munkavállalói férhetnek hozzá. Így például megismerik az Ön személyes adatait az Oktatási igazgatóság munkavállalói.

**Adatbiztonsági intézkedések:**

Az MNB megfelelő intézkedésekkel gondoskodik arról, hogy a személyes adatait védje – többek között – a jogosulatlan hozzáféréstől vagy megváltoztatástól.

**Az adatkezeléssel összefüggő jogok:**

*Tájékoztatáshoz és hozzáféréshez való jog:*

Ön az *„Adatkezelő”* alcím alatt megadott elérhetőségeken keresztül, írásban tájékoztatást kérhet az MNB-től arról, hogy az MNB:

* milyen személyes adatait,
* milyen jogalapon,
* milyen célból,
* mennyi ideig kezeli,
* kezeli-e még a személyes adatait,
* kinek, mikor, milyen okból és mely személyes adataihoz biztosított hozzáférést vagy kinek továbbította a személyes adatait.

Ezen felül kérheti a z MNB által tárolt személyes adatainak másolatát.

Az MNB a kérelmét legfeljebb 30 napon belül, a kérelemben megadott elérhetőségre megküldött válaszlevelében teljesíti. Ha a kérelmet elektronikus úton küldi meg az MNB-hez, akkor az MNB válaszlevele is – lehetőség szerint – elektronikus úton érkezik meg Önhöz. Ha más úton kéri megküldeni a választ, kérjük, jelezze ezt a kérelemben.

*Helyesbítéshez való jog:*

Ön az adatkezelés ideje alatt az *„Adatkezelő”* alcím alatt megadott elérhetőségeken keresztül, írásban kérheti, hogy az MNB módosítsa vagy pontosítsa valamely személyes adatát, ha abban időközben változás következett be.

Az MNB a kérelmét indokolatlan késedelem nélkül, legfeljebb 30 napon belül teljesíti és erről Önt a megadott elérhetőségére küldött levélben értesíti. Ha a kérelmet elektronikus úton küldi meg az MNB-hez, akkor az MNB válaszlevele is – lehetőség szerint – elektronikus úton érkezik meg Önhöz. Ha más úton kéri megküldeni a választ, kérjük, jelezze ezt a kérelemben.

*A törléshez való jog („az elfeledtetéshez való jog):*

Ön az adatkezelés ideje alatt az *„Adatkezelő”* alcím alatt megadott elérhetőségeken keresztül, írásban kérheti az MNB-től személyes adatainak törlését.

A törlési kérelmét az MNB abban az esetben utasítja el, ha jogszabály személyes adatai további tárolására kötelezi az MNB-t. Ha azonban a törölni kért személyes adatra nincs ilyen kötelezettség, akkor az MNB a kérelmet indokolatlan késedelem nélkül, legfeljebb 30 napon belül teljesíti, és erről Önt a megadott elérhetőségére küldött válaszlevélben értesíti. Ha a kérelmét elektronikus úton küldi meg az MNB-hez, akkor az MNB válaszlevele is – lehetőség szerint – elektronikus úton érkezik meg Önhöz. Ha más úton kéri megküldeni a választ, kérjük, jelezze ezt a kérelemben.

*Az adatkezelés korlátozásához való jog:*

Ön az *„Adatkezelő”* alcím alatt megadott elérhetőségeken keresztül, írásban kérheti a MNB-től az adatkezelés korlátozását. Korlátozás esetén az MNB csak tárolhatja a személyes adatát, egyéb adatkezelési tevékenységet kizárólag az Ön hozzájárulásával, jogi igény előterjesztése miatt, vagy közérdekből végezhet.

Az adatok korlátozását akkor lehet kérni, ha Ön:

* úgy gondolja, hogy adatai nem pontosak, vagy
* úgy gondolja, hogy adatait az MNB jogellenesen kezelte, de az adat törlését nem szeretné,
* igényli az adatkezelést jogi igénye érvényesítése vagy védelme miatt, de már az MNB-nek nincs szüksége ezekre az adatokra.

Az MNB a kérelmét indokolatlan késedelem nélkül, legfeljebb 30 napon belül teljesíti és erről a Önt a megadott elérhetőségére küldött levélben értesíti. Ha a kérelmet elektronikus úton küldi meg az MNB-hez, akkor az MNB válaszlevele is – lehetőség szerint – elektronikus úton érkezik meg Önhöz. Ha más úton kéri megküldeni a választ, kérjük, jelezze ezt a kérelemben.

*A hozzájárulás visszavonásának joga:*

Ön az *„Adatkezelő”* alcím alatt megadott elérhetőségeken keresztül, írásban, az adatkezelés időtartama alatt bármikor visszavonhatja hozzájárulását az adatkezeléshez. A hozzájárulás visszavonása esetén az MNB visszavonás előtti adatkezelése továbbra is jogszerű marad. Ha Ön visszavonja a hozzájárulását, akkor adatai törlésre kerülnek.

Az MNB a személyes adatait a visszavonás beérkezését követően indokolatlan késedelem nélkül törli és erről Önt a megadott elérhetőségre küldött levélben értesíti. Ha a kérelmét elektronikus úton küldi meg az MNB-hez, akkor az MNB válaszlevele is – lehetőség szerint – elektronikus úton érkezik meg Önhöz. Ha más úton kéri megküldeni a választ, kérjük, jelezze ezt a nyilatkozatában.

**Jogorvoslati lehetőség**:

Ha megítélése szerint az adatkezelés nem felelt meg a jogszabályi követelményeknek, kezdeményezheti a Magyar Nemzeti Bank adatvédelmi tisztviselőjének (dr. Marton Tivadar János, telefon: 06 1 428 2600, e-mail: [martont@mnb.hu](mailto:martont@mnb.hu)) eljárását, illetve bírósághoz fordulhat, továbbá panaszt tehet a Nemzeti Adatvédelmi és Információszabadság Hatóságnál.

Nemzeti Adatvédelmi és Információszabadság Hatóság elérhetősége:

Székhely: 1125 Budapest, Szilágyi Erzsébet fasor 22/C.

Postacím: 1530 Budapest, Pf.: 5.

Telefon: 06-1-391-1400

Telefax: 06-1-391-1410

E-mail: ugyfelszolgalat@naih.hu

1. **Az előző két egymást követő, lezárt, aktív félévben végzett tudományos, illetve közéleti tevékenységek jelölhetők meg. Ha nem egyszeri esemény, azt kell megjelölni, hogy mettől meddig végezte.**  [↑](#footnote-ref-1)